# data[].attributes.body
Kostol Narodenia Panny Márie je rímskokatolícky kostol, nachádzajúci sa v obci Omšenie. Bol postavený v prvej polovici 13. storočia v románskom slohu[1] a prebudovaný v roku 1802[2].

Správcovia farnosti sa venovali postupnej rekonštrukcii - najskôr boli položené dlaždice a vymaľované. Neskôr farníci vyhotovili nové lavice, nové zariadenie do sakristie a celý kostol zvnútra obložili dreveným obkladom. V roku 1984 prebehla rekonštrukcia strechy kostola a v roku 1986 sa odizolovali základy, vysušili múry a kostolu sa dala nová omietka. Práce sa financovali z darov veriacich a robili sa zväčša svojpomocne.[3] V roku 1997 boli v kostole vymenené všetky okná a dvere.

# data[].attributes.body
Trenčín sa nachádza na severozápade Slovenska.

# data[].attributes.body
Trenčiansky hrad vznikol na mieste staršieho osídlenia, ktoré tu existovalo od doby bronzovej cez Keltov a Germánov až po slovanské osídlenie. Zo staršieho veľkomoravského hradiska sa v dobe vzniku uhorského štátu stal komitátny kráľovský hrad. Najstaršou kamennou stavbou hradu je predrománska rotunda, pravdepodobne ešte z veľkomoravského obdobia. Koncom 11. storočia vznikla kamenná útočištná veža (donjon, bergfrid), po roku 1270 nadstavená a rozšírená gotickým tehlovým plášťom. Svojou kónickou zbiehavosťou smerom k vrcholu tvorí na Slovensku ojedinelý prvok hradnej architektúry. Je stredobodom hradnej akropoly a najvýraznejšou pohľadovou dominantou panorámy mesta. V jej tesnej blízkosti vznikli jednotlivé hradné paláce. Ich stavba súvisela s rozšírením funkcie hradu z predovšetkým obrannej na správnu, administratívnu a obytnú. Najstarším palácom bol zrejme Matúšov palác zo začiatku 14. storočia, z ktorého sa však zachovala iba jedna stena, ktorá dnes tvorí súčasť Barborinho paláca.